Document ID: /roh_data/filtered/fineweb-2-filterrobots_roh.jsonl.gz/57646

Per renovar il rempar da lavinas Tesa en la Val Calanca ha la regenza dal chantun Grischun approvà in credit dad 1,4 milliuns francs. Il rempar da lavinas è vegnì construì dal 1898 fin il 1903 e protegia dapi lura la fracziun Braggio.
En spezial ils mirs dal rempar n'èn betg pli en in bun stadi. En il rom dal project vegnan quels mirs disfatgs e remplazzads tras ina nova construcziun d'atschal d'ina lunghezza totala da 430 meters. Ils custs totals per il nov rempar importan a var 1,9 milliuns francs.
RTR novitads 09:00